S-2241/2021

Mál þetta, sem dómtekið var 14. desember 2021, er höfðað með ákæru lögreglustjórans á Suðurnesjum 1. nóvember 2021 á hendur ákærða, F-kk-þgf K-kk-þgf T-kk-þgf, kt. [...], [...], [...];

„fyrir eftirfarandi fíkniefna- og vopnalagabrot:

I

Fyrir fíkniefnalagabrot, með því að hafa, föstudaginn 20. ágúst 2021, á heimili sínu að [...], [...], haft í vörslum sínum 14,02 gaf maríhúana, 40 ml af kannabisblönduðum vökva og 9 kannabisplöntur og hafa um skeið fram til þess dags ræktað greindar plöntur, sem fundust við leit sem ákærði heimilaði lögreglu að framkvæma á heimili sínu.

Telst háttsemi þessi varða við 2., sbr. 4., sbr. 4. gr. a, sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985, lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

II

Fyrir vopnalagabrot, með því að hafa, föstudaginn 20. ágúst 2021, við afskipti lögreglu í lið I., haft í vörslum sínum sveðju, með 31 cm löngu blaði, sem fannst við leit sem ákærði heimilaði lögreglu að framkvæma á heimili sínu að [...], [...], og ákærði afsalaði sér til lögreglu samdægurs.

T elst þessi háttsemi ákærða varða við a. lið 2. mgr. 30. gr. sbr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerðar verði upptækar, framangreind 14,02 gaf maríhúana, 40 ml af kannabisblönduðum vökva og 9 kannabisplöntur, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001. Jafnframt er þess krafist að ákærði verði dæmdur til að sæta upptöku á 5 stk. lömpum, sem lögreglan lagði hald á, munanúmer lögreglu [...], samkvæmt heimild í 7. mgr. 5. gr. laga nr. 65/1974 og 1. tl. 1. mgr. 69. gr. a almennra hegningarlaga nr. 19/1940.“

Forsendur og niðurstaða:

Fyrirkall í máli þessu var gefið út 11. nóvember 2021 og birt ákærða 16. sama mánaðar. Við þingfestingu málsins 14. desember sl. sótti ákærði ekki þing og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála. Með vísan til þess ákvæðis verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar og önnur skilyrði ákvæðisins þykja hér einnig vera uppfyllt. Brot ákærða teljast því sönnuð og eru þau réttilega heimfærð til refsiákvæða í ákæru.

Samkvæmt vottorði sakaskrár ríkisins hlaut ákærði skilorðsbundinn fangelsisdóm árið 2011 fyrir húsbrot og þjófnað. Þá var hann 10. desember 2018 dæmdur í þriggja mánaða fangelsi, skilorðsbundið í tvö ár, fyrir fíkniefnalagabrot. Ákærði stóðst það skilorð.

Ákærði er í málinu sakfelldur fyrir fíkniefnalagabrot. Við ákvörðun refsingar er til þess að líta að ákærða hefur áður verið gerð refsing vegna slíks brots. Samkvæmt því, sbr. 5. tölulið 1. mgr. 70. gr. almennra hegningarlaga nr. 19/1940, og að brotum ákærða að öðru leyti virtum þykir refsing hans hæfilegaákveðinfangelsií 30 daga. Eftir atvikum og þar sem ákærði stóðst skilorð fyrri dóma þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga.

Með vísan til kröfugerðar ákæruvalds, gagna málsins og tilgreindra lagaákvæða í ákæru verður ákærða gert að sæta upptöku á 14,02 grömmum af maríhúana, 40 ml af kannabisblönduðum vökva, níu kannabisplöntum og fimm lömpum.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða sakarkostnað málsins. Ákærði dæmist því til að greiða útlagðan kostnað samkvæmt yfirliti lögreglustjóra, samtals 86.815 krónur.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, F-kk-nf K-kk-nf T-kk-nf, sæti fangelsi í 30 dagaen fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 86.815 krónur í sakarkostnað.

Ákærði sæti upptöku á 14,02 grömmum af maríhúana, 40 ml af kannabisblönduðum vökva, níu kannabisplöntum og fimm lömpum.

K-kk-nf H-kk-nf